CELEX: 62014TN0155
Language: lt
Date: 2014-03-07 00:00:00
Title: Byla T-155/14: 2014 m. kovo 7 d. pareikštas ieškinys byloje ANKO/Komisija

10.6.2014   
            
            
               LT
            
            
               Europos Sąjungos oficialusis leidinys
            
            
               C 175/46
            
         2014 m. kovo 7 d. pareikštas ieškinys byloje ANKO/Komisija
   
   (Byla T-155/14)
   2014/C 175/64
   Proceso kalba: graikų
   
      Šalys
   
   
      Ieškovė: ANKO Anonymos Etairia Antiprosopeion, Emporiou kai Viomichanias (Atėnai, Graikija), atstovaujama advokato B. Christianos
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti, kad bendra 325 823,16 EUR suma, kurios Komisija reikalauja kaip netinkamų finansuoti išlaidų ir kuri ieškovei jau pervesta už projektą PERSONA, taip pat bendra 280 747,45 EUR suma, kurios Komisija reikalauja kaip netinkamų finansuoti išlaidų ir kuri ieškovei jau pervesta už projektą TERREGOV, yra tinkamos finansuoti išlaidos,
            
         
               —
            
            
               pripažinti, kad 6 752,74 EUR suma yra tinkamos finansuoti išlaidos, kurių turėjo ANKO vykdydama projektą PERSONA ir kurias dėl to Komisija turi pervesti ANKO,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys susijęs su Komisijos atsakomybe pagal SESV 272 straipsnį, kiek tai susiję su sutartimis Nr. 045 459 ir Nr. 507 749 dėl atitinkamai projektų PERSONA ir TERREGOV vykdymo.
   Ieškovė visų pirma tvirtina, kad nors ji ir įvykdė sutartinius įsipareigojimus, tačiau Komisija, pažeisdama minėtas sutartis, teisėtų lūkesčių principą, draudimą piktnaudžiauti teise ir proporcingumo principą, reikalauja grąžinti bendrovei ANKO pervestas sumas kaip netinkamas finansuoti išlaidas. Dėl šios priežasties ieškovė, pirma, teigia, kad Komisija nevykdo jai bendrovės ANKO atžvilgiu tenkančių sutartinių įsipareigojimų, nes tvirtina, kad beveik visos sumos, kurias ji pervedė bendrovei ANKO už projektus PERSONA ir TERREGOV, yra netinkamos finansuoti išlaidos, ir reikalauja grąžinti jas kaip pervestas nepagrįstai. Antra, ieškovė tvirtina, kad bandymas susigrąžinti visas tas sumas yra neproporcingas ir tai darant piktnaudžiaujama teise.